fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi it fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Tasa-arvo näkyy myös kielessä – THL edistää sukupuolitietoista viestintää - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Kieli ja kuvat ohjaavat ajattelua ja jäsentävät maailmaa. Ne voivat puhutella, tehdä näkyväksi, lisätä yhteenkuuluvuutta ja keskinäistä arvostusta. Toisaalta ne voivat myös ylläpitää eriarvoisuutta, haitallisia normeja sekä sulkea ulos. Tällä tavoin vaikuttaa myös viranomaisten käyttämä kieli.
Sukupuolten tasa-arvon edistäminen kuuluu sosiaali- ja terveysministeriön hallinnonalan tehtäviin. Myös THL tekee osaltaan aktiivista tasa-arvotyötä. Valtakunnallisen tasa-arvotiedon tietopalvelun ylläpitämisen ja kehittämisen lisäksi THL kiinnittää jatkuvasti huomiota sukupuolten tasa-arvoon omassa työssään terveyden ja hyvinvoinnin edistämiseksi ja viestinnässään. THL:ssä on ohjeet, joilla esimerkiksi varmistetaan, että naisia ja miehiä näkyy julkaistavissa kuvissa tasapuolisesti eri ammateissa. Kielellä on vaikutusta paitsi sukupuolten tasa-arvoon, myös ihmisten hyvinvointiin ja turvallisuuteen. Siksi THL pyrkii edistämään tasa-arvoa kaikessa toiminnassaan.
Työkaluja sukupuolitietoisen viestinnän kehittämiseksi
Tasa-arvotiedon keskus valmistelee parhaillaan materiaalia sukupuolitietoisen viestinnän tukemiseksi esimerkiksi viranomaisten toiminnassa. Sukupuolitietoisen viestinnän tavoitteena on edistää yhdenvertaisuutta ja sukupuolten tasa-arvoa, torjua syrjintää, lisätä moninaisuuden huomioon ottamista sekä purkaa erilaisiin ihmisiin ja sukupuoliin liitettyjä haitallisia normeja ja oletuksia. Sukupuolitietoinen viestintä tunnistaa sukupuolen merkityksen ja nostaa sen tietoisesti tarkastelun kohteeksi sekä viestinnän sisällöissä että sen käytännöissä. Lisäksi se on tietoisuutta ja tiedon jakamista sukupuolen moninaisuudesta.
Lähtökohtana sukupuolitietoisen viestinnän ohjeiden kehittämisessä on ollut muun muassa suomen kielen lautakunnan kannanotto (22.10.2007) sukupuolineutraalin kielenkäytön edistämisestä. Kannanotollaan lautakunta on halunnut kiinnittää huomiota erityisesti lainsäädännön ja hallinnon kieleen, jossa etenkin sukupuolittuneet tehtävänimikkeet ovat edelleen erittäin yleisiä.
Sukupuolineutraalin eli sukupuolta häivyttävän viestinnän sijasta THL:n Sukupuolten tasa-arvo -sivuilla julkaistavan materiaalin lähtökohdaksi on valittu sukupuolitietoinen lähestymistapa. Se tarkoittaa tietoisia valintoja ja pohdintaa siitä, onko sukupuolen esiintuominen sisällöissä perusteltua vai ei. Koska todellisuus ei aina ole sukupuolineutraali, voi sen tavoittelu teksteissä käytännössä jättää jotain olennaista tietoa pois. Esimerkiksi jos kuvataan sote-uudistuksen henkilöstövaikutuksia, on tärkeää olla tietoinen niiden koskevan noin neljä kertaa useammin naisia kuin miehiä.
Tasa-arvo on paitsi ihmisoikeus se myös edistää terveyttä ja hyvinvointia. THL haluaa olla mukana tässä työssä, niin tukemassa aiempia linjauksia kuin vaikuttamassa niiden toteutumiseen käytännössä. Kieli kehittyessään kuvastaa lopulta myös tasa-arvon edistymistä.
Vältä mies-loppuisia ammattinimikkeitä, useimmiten niille löytyy hyvä neutraali vastine.
Sukupuolen esiin tuominen tekstissä on valinta. Pohdi se aina tapauskohtaisesti.
Älä tarpeettomasti piilota ihmisiä tekstistä tai puhu passiivissa. Tuo esiin myös sukupuoli, jos se on merkityksellinen ilmiön tai asian kannalta.
Ole kriittinen stereotyyppistä naisten ja miesten, tyttöjen ja poikien esittämistä kohtaan.
Tasa-arvotiedon keskus (THL) on pysyvä valtakunnallinen tietopalvelu, joka välittää sukupuolten tasa-arvoon ja sukupuolentutkimukseen liittyvää tietoa. Tasa-arvotiedon keskus palvelee etenkin julkishallinnon organisaatioita, eri alojen asiantuntijoita, päättäjiä ja mediaa.
Tasa-arvotiedon keskuksen vuonna 2017 julkaisema tasa-arvosanasto kokoaa yhteen sukupuoleen ja tasa-arvoon liittyviä termejä ja määritelmiä, joita käytetään lainsäädännössä, tutkimuksessa, julkisessa keskustelussa ja tasa-arvotyössä. Sanaston tavoitteena on olla helppolukuinen ja sukupuoleen liittyviä normeja ja stereotypioita purkava työkalu, jota voi käyttää esimerkiksi tasa-arvosuunnittelun, opetuksen tai asiakastyön tukena. Sanastoa on työstetty yhdessä tasa-arvoasiantuntijoiden ja keskeisten sidosryhmien kanssa.
Reetta Siukola johtava asiantuntija Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.